text: হারমায়োনি ইয়োল্যান্ডা রুবি ক্লিনটন-ব্যাডলি (১৩ নভেম্বর ১৯০৬ - ১৯ আগস্ট ১৯৮৬) ছিলেন একজন ইংরেজ অভিনেত্রী। তিনি চরিত্রাভিনেত্রী হিসেবে মঞ্চ, চলচ্চিত্র ও টেলিভিশনে অভিনয় করেছেন। তিনি ১৯৩০ থেকে ১৯৫০-এর দশকে হারমায়োনি জিনগোল্ডের সাথে কয়েকবার অভিনয় করেছেন।
  
  ব্যাডলি রুম অ্যাট দ্য টপ (১৯৫৯) ছবিতে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং ১৯৬৩ সালে দ্য মিল্ক ট্রেইন ডাজন্ট স্টপ অ্যানিমোর মঞ্চনাটকে অভিনয় করে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন। তিনি ডিজনির ম্যারি পপিন্স চলচ্চিত্রে এলেন চরিত্রে অভিনয় করেন। টিভি ধারাবাহিক মড-এ নেইল নাগাটুক চরিত্রে অভিনয় করে ১৯৭৫ সালে তিনি টিভি ধারবাহিকে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন।
  
  প্রারম্ভিক জীবন
  ব্যাডলি ১৯০৬ সালের ১৩ই নভেম্বর ইংল্যান্ডের শ্রপশায়ারের ব্রোজলিতে জন্মগ্রহণ করেন। তার পিতা ডব্লিউ. এইচ. ক্লিনটন-ব্যাডেলি এবং মাতা লুইস বোর্ডিন। তিনি মার্কিন স্বাধীনতা যুদ্ধের ব্রিটিশ জেনারেল স্যার হেনরি ক্লিনটনের উত্তরসূরী। তার বড় বোন অ্যাঞ্জেলা ব্যাডেলিও অভিনেত্রী ছিলেন। তার সৎ ভাই উইলিয়াম ব্যাডেলি ইংল্যান্ডের গির্জার যাজক ছিলেন, যিনি ওয়েস্টমিনস্টারের রুরাল ডিন হয়েছিলেন।
  
  কর্মজীবন
  ব্যাডলি জ্যাক ক্লেটনের রুম অ্যাট দ্য টপ (১৯৫৯) চলচ্চিত্রে সিমন সিনিয়রের ঘনিষ্ঠ বান্ধবী চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। ২ মিনিট ১৯ সেকেন্ডের উপস্থিতির জন্য মনোনয়নপ্রাপ্ত তার চরিত্রটি একাডেমি পুরস্কারের সবচেয়ে কম দৈর্ঘ্যের উপস্থিতির জন্য মনোনীত কাজ। ১৯৬০ সালে তিনি বিবিসির শেকসপিয়ারীয় নাটক অ্যান এজ অব কিংস-এ যৌনকর্মী ডল টিয়ার্সশিট চরিত্রে অভিনয় করেন। ১৯৬৩ সালে দ্য মিল্ক ট্রেইন ডাজন্ট স্টপ অ্যানিমোর মঞ্চনাটকে অভিনয় করে মঞ্চনাটকে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন। তিনি ডিজনির ম্যারি পপিন্স চলচ্চিত্রে এলেন চরিত্রে অভিনয় করেন। টিভি ধারাবাহিক মড-এ নেইল নাগাটুক চরিত্রে অভিনয় করে ১৯৭৫ সালে তিনি টিভি ধারবাহিকে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন।
  
  তথ্যসূত্র
  
  বহিঃসংযোগ
  
   
   
   
   
  
  বিষয়শ্রেণী:১৯০৬-এ জন্ম
  বিষয়শ্রেণী:১৯৮৬-এ মৃত্যু
  বিষয়শ্রেণী:২০শ শতাব্দীর ইংরেজ অভিনেত্রী
  বিষয়শ্রেণী:ইংরেজ কণ্ঠাভিনেত্রী
  বিষয়শ্রেণী:ইংরেজ চলচ্চিত্র অভিনেত্রী
  বিষয়শ্রেণী:ইংরেজ টেলিভিশন অভিনেত্রী
  বিষয়শ্রেণী:ইংরেজ মঞ্চ অভিনেত্রী
  বিষয়শ্রেণী:ক্যালিফোর্নিয়ায় রোগ সংক্রান্ত মৃত্যু
  বিষয়শ্রেণী:মার্কিন যুক্তরাষ্ট্রে ইংরেজ প্রবাসী
  বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
title: হারমায়োনি ব্যাডলি